På transfervinduets sidste dag underskrev Vendsyssel FF en treårig aftale med 21-årige Bjarke Jacobsen fra AB.

Vendsyssel FF brugte den sidste dag i vinterens transfervindue til at hente sig en midtbanespiller. Valget faldt på AB's Bjarke Jacobsen, som man har skrevet en treårig kontrakt med. - Det er ikke hver dag, at vi køber en spiller. Når det endelig sker, er det fordi, at vi tror meget på ham. Bjarke er i vores verden et kæmpestort talent, som på kort tid og i en ung alder har etableret sig som en bærende spiller i 1. division. Han er en komplet midtbanespiller med et potentiale, der rækker til mere end 1. division. Vi tror og håber på, at han kan fortsætte sin udvikling og blive en profil hos os, siger sportschef , Jacob Krüger. Bjarke Jacobsen kommer til Vendsyssel med 190 centimeter midtbanespiller, som har været fast mand hos 1. divisions-kollegerne hos AB. Her kom han til forud for indeværende sæson fra FC Helsingør i 2. division og siden er det blevet til 19 kampe og tre mål for AB. Vendsyssel FF har i dette vindue også hentet Henrik Kildentoft, Martin Bergvold og Mattias Mete.